Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 692/13/7713	Vranov nad Topľou, 27.11.2014
EEČ : 2-61-11-2014

U Z N E S E N I E

Trestná vec:	obvinený XXXXX a spol.  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov vo forme spolupáchateľstva podľa § 20 Trestného zákona.

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 8.10.2013, spisová značka Pv 692/13/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutku sa dopustili na tom základe, že napriek tomu, že nie sú členmi XXXXX po predchádzajúcej vzájomnej dohode dňa XXXXX v čase okolo XXXXX hod. lovili ryby v revíri XXXXX, na rieke XXXXX v mieste nachádzajúcom sa cca XXXXX od železničnej stanice v katastrálnom území obce XXXXX, okr. XXXXX, ktorý má v správe XXXXX a je vedený ako kaprový lovný revír, kde ryby lovili takým spôsobom, že spolu na jednej rybárskej palici nahodili silón s háčikom do vody a ryby lovili spôsobom na "položenú"  a to v rozpore s ust. § 10 ods. 1 zák. č. 139/2002 Zb. o rybárstve v platnom znení, pričom však žiadnu rybu neulovili.    

Uznesením prokurátora Okresnej prokuratúry Vranov nad Topľou zo dňa 8.10.2013, spisová značka Pv 692/13/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
	Uznesením tunajšej Okresnej prokuratúry sp. zn. Pv 692/13/7713-11 zo dňa 08.10.2013 bolo podľa § 216 ods. 1 Trestného poriadku podmienečne zastavené trestné stíhanie obvinených XXXXX rod. XXXXX a obv. XXXXX vedené pre prečin pytliactva podľa § 310 ods. 1 Trestného zákona spáchaného formou spolupáchateľstva podľa § 20 Trestného zákona, ktorého sa dopustili na tom skutkovom základe, ako je to vyššie uvedené.  

	Vyššie uvedená skúšobná doba uplynula u obv. XXXXX rod. XXXXX dňa 18.10.2014 a u obv. XXXXX dňa 25.10.2014. 

	Dozorujúci prokurátor vyžiadal správu o povesti obvinených počas skúšobnej doby  z miesta trvalého bydliska a taktiež zabezpečil aktuálny odpis z registra trestov. Bolo zistené, že obvinení počas skúšobnej doby viedli riadny život, nie je známy prípad porušenia občianskeho spolužitia. Podľa aktuálneho odpisu z registra trestov obvinení nemajú novší záznam. 

	Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Podľa § 217 ods. 4  Trestného poriadku právoplatnosťou uznesenia o tom že sa obvinený osvedčil, alebo uplynutím lehoty podľa odseku 2, nastavajú účinky zastavenia trestného stíhania /§ 9 ods. 1 písm. e Trestného poriadku/.

	Vzhľadom na vyššie uvedené bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Maroš Kuruc
prokurátor